Ομάδα αντιεξουσιαστών εισέβαλε σήμερα το πρωί στον αύλειο χώρο του τουρκικού προξενείου, που βρίσκεται επί της οδού Αγίου Δημητρίου, στη Θεσσαλονίκη, διαμαρτυρόμενη για την πολεμική επιχείρηση που έχει ξεκινήσει η Τουρκία κατά των Κούρδων στη Βορειανατολική Συρία.

Ισχυρές αστικές δυνάμεις (ΜΑΤ, ΔΙΑΣ και Ζ) περικύκλωσαν το προξενείο και προχώρησαν στις προσαγωγές δώδεκα ατόμων σε βάρος των οποίων σχηματίζεται σχετική δικογραφία.

Οι αντιεξουσιαστές εισέβαλαν στο προξενείο προσποιούμενοι τους τουρίστες.

Η «Αναρχική Ομοσπονδία» έγραψε στο Twitter ότι πρόκειται για «παρέμβαση αλληλεγγύης στην αγωνιζόμενη Ροζάβα από την Ελευθεριακή Πρωτοβουλία Θεσσαλονίκης και την αναρχική συλλογικότητα Ρουβίκωνας στο εσωτερικό του τουρκικού προξενείου στη Θεσσαλονίκη».

Πηγή: voria.gr, thestival.gr